Colias hecla
Colias hecla (Anglice northern clouded yellow, hecla sulphur) est papilio subfamiliae Coliadinarum familiae Pieridarum, in septentrionibus Europae, Americae Septentrionalis, et Asiae regionibus endemicus. In Europa, in partibus Norvegiae, Sueciae, et Finniae ad altitudines 900 m, et in Groenlandia, Alasca, Territoria Septentrio-Occidentalibus, Yukon, Quebeco, Labradore, Manitoba, regione Tschucotica, Tschucotia Orientali, et Extremo Oriente invenitur.

Latitudo alarum est 36–46 mm. Adulti ab Iunio ad Augustum volare solent, secundum locum.

Larvae speciebus Astragali, inter quas Astragalus frigidus et Astragalus alpinus, et Trifolio repente vescuntur.

Subspecies
Colias hecla hecla (Groenlandia)
Colias hecla glacialis (Alasca, Territoria Septentrio-Occidentalia, Yukon, Quebecum, Labrador)
Colias hecla hela (Manitoba, Territoria Septentrio-Occidentalia)
Colias hecla aquilonaris vel Colias hecla orientis (regio Tschucotica, Oriens Extremus)
Colias hecla sulitelma (Scandinavia, Siberia boreo-occidentalis)
Colias hecla zamolodchikovi (Tschucotia Orientalis)

Colias hecla sulitelma species distincta, Colias sulitelma, aliquando habetur, dum Colias hecla zamolodchikovi subspecies Coliadis sulitelmae habetur, Colias sulitelma zamolodchikovi appellata. Praeterea, Colias canadensis distincta Coliadis heclae subspecies aliquando habetur, Colias hecla canadensis appellata.

Nexus externi 

De insectis Russicis apud situm rusinsects.com
De papilionibus Norvegiae apud situm toyen.uio.no

Colias
Hecla
Taxa Lefèbvre
Taxa 1836